Z A P I S N I K
17. sjednice Vijeća Gradske četvrti Brezovica, 
održane 6. listopada 2022. u objektu mjesne samouprave Kupinečki Kraljevec – centar, Kraljevečka cesta 73, s početkom u 17,30 sati.


Nazočni članovi Vijeća Gradske četvrti Brezovica: 
Tomislav Cavrić, Irena Borovina, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Srećko Tatar.

Nenazočni članovi Vijeća Gradske četvrti Brezovica:
Ivan Pucko i Nenad Žugaj.

Nazočni predstavnici vijeća mjesnih odbora s područja Gradske četvrti Brezovica:
Stjepan Imprić - predsjednik VMO Brezovica, Mladen Mlinarić – predsjednik Vijeća VMO Kupinečki Kraljevec – centar, Kristijan Jakolić – potpredsjednik VMO Kupinečki Kraljevec – centar, Dubravka Milača – članica VMO Kupinečki Kraljevec – centar, Žarko Vučak – predsjednik VMO Kupinečki Kraljevec I, Ivana Pogačić – potpredsjednica VMO Kupinečki Kraljevec I, Lucija Josipović – članica VMO Kupinečki Kraljevec I, Darko Pereković – član VMO Kupinečki Kraljevec I, Renata Celićek – predsjednica VMO Odranski Strmec i Luka Šokić – predsjednik VMO Odranski Obrež.

Ostali nazočni:
Hrvoje Mamić – zapovjednik DVD Kupinečki Kraljevec, građani s područja naselja Kupinečki Kraljevec – M.M. i D.A.

Nazočni djelatnici Gradskog ureda za mjesnu samoupravu, civilnu zaštitu i sigurnost:
Milan Kulaš i Petar Vukelić.

Sjednicu Tomislav Cavrić, predsjednik Vijeća, pozdravlja nazočne članove Vijeća Gradske četvrti, predstavnike vijeća mjesnih odbora i ostale nazočne, zahvaljuje na odazivu, konstatira da je prisutno devet članova Vijeća te da Vijeće može pravovaljano odlučivati. 
Navodi da su Vijeće Mjesnog odbora Kupinečki Kraljevec – centar, Vijeće Mjesnog odbora Kupinečki Kraljevec I. i Vijeće Mjesnog odbora Kupinečki Kraljevec II. donijeli zaključke kojima su izrazili protivljenje gradnji svinjogojske farme na području Kraljevečkog polja. Sazvao je sjednicu Vijeća Gradske četvrti Brezovica u prostoru  mjesne samouprave Kupinečki Kraljevec – centar želeći naglasiti koliko je ovo tema  važna za čitavu Gradsku četvrt. Daje riječ Mladenu Mlinariću.
	Mladen Mlinarić istaknuo je očuvanost i čistoću prirode Kupinečkog Kraljevca te napore stanovnika da se takvo stanje sačuva. Mišljenja je da se treba pitati lokalnu zajednicu (Mjesni odbor) prilikom novih gospodarskih investicija u neki kraj. 
            Prije prihvaćanja dnevnog reda, predsjednik napominje da su članovi Vijeća primili zapisnik sa 16. sjednice Vijeća, te bi sukladno Poslovniku o radu Vijeća trebalo prihvatiti zapisnik ukoliko nema primjedbi na isti. Vijeće je jednoglasno (9 „za“) usvojilo zapisnik 16. sjednice Vijeća Gradske četvrti Brezovica.
Predsjednik konstatira da su članovi Vijeća primili prijedlog dnevnog reda i materijale. Pita ima li prijedloga za dopunu. S obzirom da nema, prijedlog dnevnog reda daje na glasovanje.
Vijeće je jednoglasno (9 „za“) usvojilo sljedeći

DNEVNI RED :

1. Prijedlog zaključka o potrebi poništenja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja, izdane od Gradskog ureda za gospodarstvo, ekološku održivost i strategijsko planiranje Grada Zagreba, poništenje suglasnosti za ishođenje dozvola izdano od Ministarstva poljoprivrede, Uprave za poljoprivredno zemljište, biljnu proizvodnju i tržište te zaustavljanja postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec
2. Prijedlog zaključka o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2022.
3. Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
4. Prijedlog zaključka o prijedlozima za Program građenja komunalne infrastrukture na području Grada Zagreba u 2023.
5. Prijedlog zaključka o prijedlozima za Program održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
6. Prijedlog zaključka o podržavanju inicijative za izmjenu Odluke o komunalnom doprinosu
7. Prijedlog zaključka o produljenju zakupa prostora za rad Mjesnog odbora Kupinečki Kraljevec II.
8. Pitanja, prijedlozi i obavijesti

Ad 1) Prijedlog zaključka o potrebi poništenja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja, izdane od Gradskog ureda za gospodarstvo, ekološku održivost i strategijsko planiranje Grada Zagreba, poništenje suglasnosti za ishođenje dozvola izdano od Ministarstva poljoprivrede, Uprave za poljoprivredno zemljište, biljnu proizvodnju i tržište te zaustavljanja postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec

Tomislav Cavrić obrazlaže Prijedlog zaključka.
U raspravi sudjelovali: Srećko Tatar, Marina Pucević, Ivica Kovačić, Ivana Pogačić, Lucija Josipović, Mladen Mlinarić, Renata Celićek, Stjepan Imprić, Milan Kulaš, M.M., D. A. i Tomislav Cavrić.
Tomislav Cavrić daje na glasovanje Prijedlog zaključka
Vijeće je jednoglasno (9 „za“) donijelo

ZAKLJUČAK
o potrebi poništenja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja, izdane od Gradskog ureda za gospodarstvo, ekološku održivost i strategijsko planiranje Grada Zagreba, poništenja prethodne suglasnosti za ishođenje dozvola, izdano od Ministarstva poljoprivrede, Uprave za poljoprivredno zemljište, biljnu proizvodnju i tržište te  zaustavljanja postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124  i 1368/125  k.o. Kupinečki Kraljevec


1. Potaknuti nezadovoljstvom Vijeća Mjesnih odbora Kupinečki Kraljevec centar, Kupinečki Kraljevec I., Kupinečki Kraljevec II. te građana povodom neslužbenih informacija o namjeri izgradnje svinjogojske farme na polju u Kupinečkom Kraljevcu te kasnije, na zahtjev Vijeća Gradske četvrti Brezovica, zaprimljenog očitovanja Gradskog ureda za gospodarstvo, ekološku održivost i strategijsko planiranje, Vijeće Gradske četvrti Brezovica razmotrilo je novonastalu situaciju vezano za korištenje polja u Kupinečkom Kraljevcu.        

2. Vijeće izražava nezadovoljstvo jer nije pravovremeno obaviješteno o namjeri izgradnje svinjogojske farme kao ni o izdavanju Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja od strane Gradskog ureda za gospodarstvo, ekološku održivost i strategijsko planiranje, iz razloga jer bi se izgradnjom staje za tov svinja na k.č.b 1368/124 i 1368/125, k.o. Kupinečki Kraljevec bitno  narušila kvaliteta života u naselju Kupinečki Kraljevec, umanjila vrijednost nekretnina te znatno ograničio budući razvoj naselja.  

3. Vijeće upozorava da je Zaključkom o potrebi prenamjene dijela zemljišta na polju u Kupinečkom Kraljevcu tražilo prenamjenu dijela polja neposredno uz prostor na kojem se planira staja za tov svinja iz poljoprivredno-gospodarske namjene u javnu i društvenu namjenu (KLASA: 026-03/11-01/16, URBROJ: 251-06-02/8-11-14  od 13. svibnja 2011.) Prenamjenom se željelo osigurati prostor za školu, vrtić, sportsko rekreacijski centar, vjerske objekte, dom zdravlja, vatrogasne postrojbe, centralni trg i druge javne i sportske i društvene sadržaje, a što izgradnjom staje za tov svinja postaje nemoguće na tom prostoru. Vijeće Gradske četvrti Brezovica također je opetovano ponavljalo prijedlog o prenamjeni dijela Kraljevačkog polja u javnu i društvenu namjenu prilikom svakog zahtjeva nadležnog gradskog ureda o prijedlozima Vijeća Gradske četvrti za novi Prostorni plan Grada Zagreba, zadnji put 2020. godine (Zaključak Klasa: 026-03/20-001/67 URBROJ: 251-06-l1-8-20-4, od  14. prosinca 2020.), a još 2013. je zatražilo i da se taj dio polja izuzme iz davanja u zakup (Zaključak KLASA: 026-03/13-01/6, URBROJ : 251 -06-02/8-13-12, od 20. ožujka 2013). 

4. Vijeće također upozorava da je za potrebu izgradnje dječjeg vrtića pokrenut proces za raspolaganje bez naknade u korist Grada Zagreba za k.č.b. 1815/2  k.o. Kupinečki Kraljevec, u vlasništvu Republike Hrvatske, te da je 19 vlasnika, mještana Kupinečkog Kraljevca, potpisalo suglasnost da se zemljište na k.č.b. 1815/1 k.o. Kupinečki Kraljevec pokloni Gradu Zagrebu za izgradnju društvenih i javnih sadržaja što će napokon biti i realizirano završetkom procesa nove katastraske izmjere k.o. Kupinečki Kraljevec. Kako se navedene parcele nalaze u blizini zemljišta na kojem se planira izgradnja staje za tov svinja, predmetne parcele više se ne bi mogle upotrijebiti za navedenu namjenu.

5. Vijeće dijeli nezadovoljstvo građana koji očekuju povrat zemlje oduzete za vrijeme jugoslavenske komunističke vladavine na Kraljevečkom polju činjenicom da se izgradnjom staje za tov svinja na toj površini neće moći izvršiti povrat upravo na parcelama na kojima građani zahtijevaju povrat. 

6. Vijeće izražava  nezadovoljstvo što se nadležni Gradski ured nikada nije očitovao o Zaključku o potrebi prenamjene dijela zemljišta na polju u Kupinečkom Kraljevcu, kao ni o prijedlozima Vijeća Gradske četvrti Brezovica vezano za novi Prostorni plan Grada Zagreba. Vijeće je posebno ogorčeno što Gradski ured za gospodarstvo, ekološku održivost i strategijsko planiranje nije podnesene prijedloge uzeo u obzir kod izdavanja Potvrde o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja, niti je Ministarstvo poljoprivrede upoznato s tim. 

7. Vijeće podržava poticanje poljoprivredne proizvodnje na preostalom dijelu Kraljevačkog polja, ali one proizvodnje i djelatnosti koje neće utjecati na kvalitetu života  i mogućnosti razvoja naselja te na smanjenje vrijednosti nekretnina. Vijeće  dijeli iznesenu zabrinutost stanovništva vezano za utjecaj staja za tov svinja na smanjenje kvalitete života, mogućnosti razvoja naselja  te smanjenje vrijednosti nekretnina, te njihovo protivljenje izgradnji staja za tov svinja.  

8. Stoga Vijeće ne podržava ovakav projekt te traži od Gradskog ureda za gospodarstvo, ekološku održivost i strategijsko planiranje i Ministarstva poljoprivrede da se upoznaju s gore navedenim podacima i mišljenjem lokalne zajednice te da se poništi Potvrda o opravdanosti programa ulaganja u poljoprivrednu proizvodnju u svrhu ishođenja potrebne dokumentacije za odobrenje izgradnje poljoprivredno gospodarskih objekata u funkciji stočarstva – namjena staja za tov svinja izdana od Gradskog ureda za gospodarstvo, ekološku održivost i strategijsko planiranje Grada Zagreba, da se poništi prethodna suglasnost za ishođenje dozvola izdane od Ministarstva poljoprivrede, Uprave za poljoprivredno zemljište, biljnu proizvodnju i tržište te da se zaustave postupanja po dva zahtjeva za građenje poljoprivrednih gospodarskih građevina za tov svinja  s pratećim sadržajima, i to na zemljištu označenom k.č.b. 1368/124 i 1368/125, k.o. Kupinečki Kraljevec.

9. Ovaj se zaključak dostavlja gradonačelniku Grada Zagreba, predsjedniku Gradske skupštine Grada Zagreba, Gradskom uredu za gospodarstvo, ekološku održivost i strategijsko planiranje, Gradskom uredu za obnovu, izgradnju prostorno uređenje, graditeljstvo, komunalne poslove i promet,  Ministarstvu poljoprivrede, Ministarstvu  graditeljstva te Ministarstvu gospodarstva i održivog razvoja.
/ Sjednicu napuštaju predstavnici vijeća mjesnih odbora s područja Gradske četvrti Brezovica te građani M.M. i D.A. u 18 sati. /

Ad 2) Prijedlog zaključka o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2022.

Tomislav Cavrić obrazlaže Prijedlog zaključka.

U raspravi sudjelovali Srećko Tatar, Marina Pucević, Zdravko Harmicar i Tomislav Cavrić.
Predsjednik Vijeća daje na glasovanje Prijedlog zaključka
Vijeće je jednoglasno (9 „za“) donijelo
ZAKLJUČAK 
o davanju mišljenja na Prijedlog izmjena i dopuna Programa građenja komunalne infrastrukture na području Grada Zagreba u 2022.
 
1. Vijeće je razmotrilo Prijedlog izmjena i dopuna Programa građenja komunalne infrastrukture na području Grada Zagreba u 2022.
                
2. Vijeće je suglasno s prijedlogom da se iz Programa građenja komunalne infrastrukture na području Grada Zagreba u 2022. briše gradnja javne rasvjete u Grančarskoj ulici, u iznosu od 500.000,00 kn, a predlaže da se sredstva za gradnju javne rasvjete na području Gradske četvrti Brezovica ne umanjuju te da se u Prijedlog izmjena i dopuna Programa građenja komunalne infrastrukture na području Grada Zagreba u 2022. uvrsti sljedeće: 
· gradnja javne rasvjete u ulici Širanovići u naselju Horvati
· gradnja javne rasvjete pješačke staze uz jezero u Golobreškoj ulici
· gradnja javne rasvjete u ulici Kraljevečka cesta I. odvojak
· gradnja javne rasvjete u ulici Franje


3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i financijske poslove, Šubićeva 38/II.

Ad 3) Prijedlog zaključka o davanju mišljenja na Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

Tomislav Cavrić obrazlaže Prijedlog zaključka.

U raspravi sudjelovali Zlatko Katulić, Marina Pucević i Tomislav Cavrić. 
Predsjednik Vijeća daje na glasovanje Prijedlog zaključka
Vijeće je jednoglasno (9 „za“) donijelo

ZAKLJUČAK 
  o davanju mišljenja na Prijedlog izmjena Programa održavanja javnih prometnih površina, 
  građevina javne namjene, javne rasvjete te izvanrednog održavanja nerazvrstanih cesta na 
                                                      području Grada Zagreba u 2022.

1. Vijeće je razmotrilo Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.
                
2. Vijeće predlaže da se Prijedlog izmjena Programa održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. uvrsti izvanredno održavanje mosta u Ulici Luje Naletilića kod oteretnog kanala Sava-Odra.

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za pravne i finanacijske poslove, Šubićeva 38/II.


Ad 4) Prijedlog zaključka o prijedlozima za Program građenja komunalne infrastrukture na području Grada Zagreba u 2023.


Tomislav Cavrić obrazlaže Prijedlog zaključka.
U raspravi sudjelovali: Srećko Tatar, Vladimir Iviček, Marina Pucević, Milan Kulaš i Tomislav Cavrić.
Predsjednik Vijeća daje na glasovanje Prijedlog zaključka
Vijeće je većinom glasova (8 „za“ i 1 „suzdržan“) donijelo


ZAKLJUČAK                  
o prijedlozima za Program građenja komunalne infrastrukture 
na području Grada Zagreba u 2023.
  

1. Vijeće je razmotrilo zamolbu Gradskog ureda za obnovu, izgradnju, prostorno uređenje,  graditeljstvo, komunalne poslove i promet za dostavu prijedloga za Program građenja komunalne infrastrukture na području Grada Zagreba u 2023.
                        
2. Vijeće predlaže da se s područja Gradske četvrti Brezovica u Program građenja komunalne infrastrukture na području Grada Zagreba u 2023. uvrste sljedeće akcije po prioritetima:

POVRŠINE JAVNE NAMJENE 

            - TD – uređenje javnog bunara i prostora ispred MO Demerje, Demerska 33
            - TD – uređenje i obnovu javnog sportskog igrališta i krajobrazno uređenje Mrakov  
                        breg k.b. 1 

       NERAZVRSTANE CESTE

· G – pješački hodnik na Lipničkoj cesti, od ulice Mrzlo polje do kbr. 36
· G – pješački hodnik u ulici Horvati, od granice s naseljem Rakov Potok do k.br. 16 
· G – pješački hodnik u ulici Horvati, od ulice Bencekovići do željezničke pruge
· G – pješački hodnik u Gornjodragonoškoj cesti, od Donjodragonoške do ulice Pučki
· G – pješački hodnik u u ulici Kraljevečki brijegi, od k.br. 115 do ulice Starjak
· G – pješački hodnik u Demerskoj ulici, od k.br. 1 do 33, te Gornjodemerskoj,
· G – pješački hodnik u ulici Matički
· G – proširenje kolnika Havidićke ceste, od ulice Kuti do ulice Korakovo
· G – autobusno okretište u ulici Harabajsi
· G – parkiralište u Mirnoj ulici
· G – rekonstrukcija ulice Tumbri 
· G – rekonstrukcija ulice Harabajsi
· G – rekostrukcija dijela ulice Mrakov breg
· G – nogostup u ulici Hrastina
· G – pješački hodnik na Trpučanskoj cesti, od postojećeg do k.br. 25 
                  -     G – biciklistička staza u ulici Luje Naletilića od oteretnog kanala Sava-Odra    
                               do kraja ulice
                  -     G – biciklistička staza u Grančarskoj ulici do Kraljevečke ceste
                  -    TD – biciklistička staza u  Brezovičkj cesti od oteretnog kanala Sava-Odra do 
                                 kraja ulice
                  -    TD – pješački hodnik u Školskoj ulici u naselju Kupinečki Kraljevec
                        
          JAVNA RASVJETA

· G – šetnica uz jezero Ribnjak u Brezovici
· G – Kraljevečki brijegi I. odvojak
· G – ulica Širanovići, od kbr. 12 do ulice Horvati
· G – u dijelu ulice Horvati u Gornjim Trpucima, od raskrižja s ulicom Cerjani do kraja
· G – javne rasvjete u ulici Franje
· G – za gradnju u Gornjodemerskoj ulici od groblja Brezovica do križanja s Demerskom
· G – za gradnju u ulici Prigradska III. Odvojak od k.b. 38 do Brezovicka cesta 83K/2
· G – za gradnju u ulici Strmečka cesta od k.b. 159 do k.b. 177
· G – Grančarska od Grančarskog VI. odvojka do Kraljevečke ceste
· G – ulica Gorana Šivaka, od ulice Josipa Lončića do kbr.12
· G – u ulici Horvati u naselju Horvati, od od ulice Derdići do ulice Mavračići
      -     G – u ulici Horvati u naselju Horvati, od ulice Hercegi do ulice Karasmani
            -     G – u ulici Horvati u naselju Horvati, od ulice Prevendari do ulice Derdići
                  -     G – za igralište u ulici Širanovići
                  -     G – dječje igralište uz Obrešku cestu kod okretišta autobusa
· G – šetnica uz potok Lomnica 
· G – u Donjodragonoškoj cesti od ulice Pod Goljak do Gornjodragonoške k.br. 2
· TD za gradnju u Gornjodemerskoj ulici od groblja Brezovica do križanja s Demerskom
· TD za gradnju u ulici Prigradska III. Odvojak od k.b. 38 do Brezovicka cesta 83K/2
· TD za gradnju u ulici Strmečka cesta od k.b. 159 do k.b. 177
· TD za gradnju u Brezovičkoj cesti od oteretnog kanala Sava-Odra do Brezovička cesta k.b.55
                  -     TD za gradnju u ulici Luje Naletilića, od Obreške ceste do oteretnog kanala  
                         Sava-Odra
· TD za polivalentno asfaltirano igralište područne škole u Kupinečkom Kraljevcu
· TD za dogradnju na raskrižju ulice Kašinci i Brezovičke ceste
· TD za ulicu Gjurakov breg
· TD za gradnju u ulici Derdići od postojeće do Karlovačke ceste
· TD za gradnju u ulici Topolje u Demerju.

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.

                 
Ad 5) Prijedlog zaključka o prijedlozima za Program održavanja javnih prometnih površina, građevina javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Tomislav Cavrić obrazlaže Prijedlog zaključka.
U raspravi sudjelovali: Vladimir Iviček i Tomislav Cavrić.
Predsjednik Vijeća daje na glasovanje Prijedlog zaključka
Vijeće Gradske četvrti Brezovica jednoglasno (9 „za“) donosi

ZAKLJUČAK                  
o prijedlozima za Program održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće je razmotrilo zamolbu Gradskog ureda za obnovu, izgradnju, prostorno uređenje,  graditeljstvo, komunalne poslove i promet za dostavu prijedloga za Program održavanja javnih prometnih površina, građevina i uređaja javne namjene javne rasvjete te izvanrednog održavanja nerazvrstanih cesta na području Grada Zagreba u 2023.

2. Vijeće predlaže da se s područja Gradske četvrti Brezovica u Program održavanja javnih prometnih površina, građevina i uređaja javne namjene te izvanrednog održavanja nerazvrstanih cesta na području Grada Zagreba u 2023. uvrste sljedeće akcije:

     IZVANREDNO ODRŽAVANJE NERAZVRSTANIH CESTA
· Izvanredno održavanje Grančarske ulice i ulice Kraljevečki brijegi, u dijelu u kojem je izgrađena kanalizacijska mreža     
· Izvanredno održavanje mosta u ulici Luje Naletilića kod oteretnog kanala Sava-Odra    
· Izvanredno održavanje dionice ulice Sirkovina (od Lipničke ceste do ulice Korenišćak);
· Izvanredno održavanje dionice ulice Cerjani (od Trpučanske ceste do ulice Macekovići);
· Projekt izvanrednog održavanja dionice Kraljevečke ceste (od ulice Tumbri do Kraljevečkog II. odvojka);
· Projekt izvanrednog održavanja dijelova Gornjodragonoške ceste te Dragonožečke ceste, od ulice 
· Pri Šikavi do potoka Lipnica, u svrhu očuvanja kolničke konstrukcije.

3. Ovaj se zaključak dostavlja Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 6) Prijedlog zaključka o podržavanju inicijative za izmjenu Odluke o komunalnom doprinosu

Tomislav Cavrić obrazlaže Prijedlog zaključka.
U raspravi sudjeluju: Marina Pucević, Vladimir Iviček, Zlatko Katulić i Tomislav Cavrić.

Vijeće Gradske četvrti Brezovica jednoglasno (9 „za“) donosi

ZAKLJUČAK
                       o podržavanju inicijative za izmjenu Odluke o komunalnom doprinosu

1. Vijeće je razmotrilo inicijativu Campusa internationalisa d.o.o., Zagreb, Stjepana Podhorskog 38, za izmjenu Odluke o komunalnom doprinosu (Službeni glasnik Grada Zagreba 10/10, 20/10, 5/12, 6/13 i 15/13), a vezano za uvrštenje obuhvata Urbanističkog plana uređenja USA škole u Brezovici u I. zonu komunalnog doprinosa.

2. Vijeće podržava inicijativu te predlaže da se područje obuhvata Urbanističkog plana uređenja USA škola u Brezovici uvrsti  u IV. zonu komunalnog doprinosa, s obzirom da su sva okolna naselja uvrštena u IV. zonu komunalnog doprinosa.

3. Ovaj se zaključak dostavlja gradonačelniku Grada Zagreba, g. Tomislavu Tomaševiću, te predsjedniku Gradske skupštine Grada Zagreba, g. Jošku Klisoviću.



Ad 7) Prijedlog zaključka o produljenju zakupa prostora za rad Mjesnog odbora Kupinečki Kraljevec II.

Izvjestitelj: Tomislav Cavrić.
U raspravi sudjelovali: Srećko Tatar, Milan Kulaš, Marina Pucević, Vladimir Iviček i Tomislav Cavrić. 
Predsjednik Vijeća daje na glasovanje Prijedlog zaključka
Vijeće Gradske četvrti Brezovica jednoglasno (9 „za“) donosi


ZAKLJUČAK 
o produljenju zakupa prostora za rad
Mjesnog odbora Kupinečki Kraljevec II.

1. Vijeće je razmotrilo zamolbu Vijeća Mjesnog odbora Kupinečki Kraljevec II. za produljenje zakupa prostora za rad Mjesnog odbora Kupinečki Kraljevec II. te ponudu Dobrovoljnog vatrogasnog društva Kupinečki Kraljevec za zakup prostora, na adresi Matički 27, 10257 Brezovica.

2. Vijeće je suglasno sa zamolbom Vijeća Vijeća Mjesnog odbora Kupinečki Kraljevec II. te ponudom Dobrovoljnog vatrogasnog društva Kupinečki Kraljevec za produljenje zakupa prostora za rad Mjesnog odbora Kupinečki Kraljevec II.

3. Zakup će se produljiti na period od 6 mjeseci, od 1. prosinca 2022. do 30. svibnja 2023., sukladno ponudi iz točke 2. zaključka, koja je njegov sastavni dio.  

4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.

Ad 8)	Pitanja, prijedlozi i obavijesti

          Predsjednik Vijeća Tomislav Cavrić obavještava članove da se prelazi na točku Pitanja, prijedlozi i obavijesti.

/ Sjednicu je napustila Marina Pucević u 18,30 sati. /

	Vladimir Iviček pitao je zašto autobusna linija 159 Savski most – Strmec Odranski nije 3. listopada 2022. godine krenula voziti prema novom voznom redu.
[bookmark: _GoBack]	Tomislav Cavrić izvijestio je da je Ivan Hlupić postavio u emisiji Moj firtl zamjeniku gradonačelnika Grada Zagreba  pitanje vezano uz novi vozni red autobusne linije 159 Savski most – Strmec Odranski i 163 Savski most – Donji Trpuci – Gornji Trpuci. Zamjenik gradonačelnika zamolio je predstavnike ZET-a da zajedno s predstavnicima mjesne samouprave ponovno razmotre predložene vozne redove. Uskoro će se organizirati sastanak na kojem će sudjelovati predstavnici ZET-a - Službe za nadzor, upravljanje i razvoj prometa, Gradskog ureda za obnovu, izgradnju, prostorno uređenje, graditeljstvo, komunalne poslove i promet - Sektora za promet i predstavnika mjesne samouprave na kojem će se donijeti zaključak koji će biti dostavljen zamjeniku gradonačelnika. Vijeće Mjesnog odbora Trpuci u nedjelju će imati sjednicu na kojoj će donijeti zaključak sa svojim prijedlogom novog voznog reda. 
	Srećko Tatar postavio je pitanje o pripremi realizacije asfalterskog programa vijeća mjesnih odbora.
	Tomislav Cavrić odgovorio je kako su predstavnici Zagrebačkih cesta i Gradskog ureda za mjesnu samoupravu, civilnu zaštitu i sigurnost bili u obilasku terena. Dobio je okvirnu procjenu troška akcija iz asfalterskog programa. Tomislav Cavrić čita okvirnu procjenu troška akcija prisutnima.
	Srećko Tatar, Vladimir Iviček, Milan Kulaš i Tomislav Cavrić kratko su raspravljali o mogućnosti realizacije asfalterskog programa do kraja kalendarske godine.
	Hrvoje Mamić zahvalio je Vijeću Gradske četvrti Brezovica na korektnoj suradnji u ime DVD-a Kupinečki Kraljevec.
          Predsjednik Vijeća Tomislav Cavrić zaključuje sjednicu u 18,45 sati.

            Zapisnik izradio:
             Petar Vukelić

